જો કે ઓલ ઈન્ડિયા મુસ્લિમ પર્સનલ લો બોર્ડ આ રીતે કેમ વર્તે છે તે સમજવાની જરૂર છે. આપણે ત્યાં સામાન્ય લોકો ઓલ ઈન્ડિયા મુસ્લિમ પર્સનલ લો બોર્ડને અહોભાવથી જુએ છે. એ આખા દેશના મુસ્લિમોનું પ્રતિનિધી હોય એવું બધાં માને છે. મોટા ભાગનાં લોકો માને છે કે આ બંધારણીય માન્ય સંસ્થા છે ને મુસ્લિમોને લગતી બાબતો વિશે એ કહે એ સવા વીસ ગણાય. આ માન્યતા ખોટી છે. મુસ્લિમ પર્સનલ લો બોર્ડને સરકાર સાથે કે બંધારણ સાથે કે મુસ્લિમોના પ્રતિનિધિત્વ સાથે કંઈ લેવાદેવા નથી. આ બોર્ડ નોન-ગવર્નમેન્ટ ઓર્ગેનાઈઝેશન એટલે કે એનજીઓ છે ને તેનો કારભાર મુસ્લિમોના બની બેઠેલા ઠેકેદારોની મુનસફી પર ચાલે છે.